კაროლინკა

კაროლინკა () — ქალაქი ჩეხეთის რესპუბლიკის ზლინის მხარეში. მდებარეობს ვსეტინის რაიონში. 1951 წლამდე ამ ადგილს „კაროლინინა-ჰუტი" ერქვა, რაც „კაროლინინას ქოხს" ნიშნავს.

სახელწოდება
სახელი ჩეხური ქალის სახელის, კაროლინას მოფერებითი ფორმაა. სახელწოდება ებრაელი მეწარმის სალომონ რაიხის დედინაცვლის სახელიდან მომდინარეობს. სწორედ ამ მეწარმემ დააარსა ამ ადგილზე მინის ქარხანა.

გეოგრაფია
კაროლინკა რაიონულ ცენტრ ვსეტინიდან აღმოსავლეთით დაახლოებით 38 კილომეტრში, სლოვაკეთის საზღვართან მდებარეობს. ქალაქი ჰოსტინ-ვსეტინისა და იავორნიკის (ნეკერჩხლის მთები) მთებს შორისაა გაშენებული. კაროლინკას ტერიტორიაზე მდებარე ყველაზე მაღალი წერტილის სიმაღლე 1019 მეტრია ზღვის დონიდან. კაროლინკაში მიედინება მდინარე ვსეტინის ბეჩვა. ქალაქის მთელი ტერიტორია ბესკიდების დაცული ლანდშაფტის ტერიტორიაზე მდებარეობს.

ისტორია
დასახლება 1861 წელს ნოვი-ჰროზენკოვის მუნიციპალიტეტის ტერიტორიაზე დაარსებული მინის ქარხნის გარშემო გაშენდა. კაროლინინა-ჰუტი ნოვი ჰროზენკოვისგან დამოუკიდებელ მუნიციპალიტეტად 1949 წელს გამოეყო. 1951 წელს მას კაროლინკა ეწოდა.

ღირსშესანიშნაობები
მინი|კაროლინკას ეკლესია
კაროლინკას მთავარი ღირსშესანიშნაობა კარმელის ღვთისმშობლის ეკლესიაა. ეს თანამედროვე ეკლესიაა, რომელიც 1994–1997 წლებში აშენდა.

დაძმობილებული ქალაქები
 ბიტჩა, სლოვაკეთი
 პაპრადნო, სლოვაკეთი
 ვისოკა-ნად-კისუცოუ, სლოვაკეთი

რესურსები ინტერნეტში

სქოლიო

კატეგორია:ზლინის მხარის ქალაქები